હરકિસનભાઈને ગુજરી ગયે આજે દસ વર્ષ થઈ ગયાં છતાં આજે પણ તે એટલા જ પ્રજાપ્રિય છે. આ પરથી કહી શકાય કે વાચકોનો ડાકુપ્રેમ આજેય ઓછો થયો નથી. આપણા પોલિટિશિયનોનાં પરાક્રમો જાણવાને પરિણામે વાચકોને ડાકુઓનું આકર્ષણ વધી ગયું હોય એમ પણ બને. હરકિસન મહેતાએ તેમની શરૂઆતની નવલકથાઓમાં ડાકુઓને ગુજરાતમાં પોપ્યુલર કર્યા. ત્યારબાદ આ ડાકુઓએ હરકિસનને ગુજરાતના ઘેર ઘેર મબલક પ્રસિદ્ધિ અપાવી, લોકપ્રિયતા અપાવી-ડાકુઓ પણ રાખરખાપતમાં માનતા હોય છે એનું આ જ્વલંત ઉદાહરણ નથી ? જોકે મુખ્ય વાત અહીં પાસ-નપાસની છે. જીવનની પરીક્ષાને આ ઔપચારિક પરીક્ષાનાં પરિણામો સાથે જોડીને દુઃખી થવાની જરૂર નથી.